钦定古今图书集成/明伦汇编/氏族典/第098卷 > 《凌迪知万姓统谱》 > 屠蒯〈礼记作杜蒉〉
## 钦定古今图书集成/明伦汇编/氏族典/第098卷 > 《凌迪知万姓统谱》 > 屠蒯〈礼记作杜蒉〉

按《左传》昭公九年：晋荀盈如齐逆女，还，六月，卒於戏
阳殡于绛。未葬，晋侯饮酒乐膳，宰屠蒯趋入请佐，公
使尊许之，而遂酌以饮工曰：“女为君耳，将师聪也。辰
在子卯，谓之疾日。君彻宴乐，学人舍业，为疾故也。君
之卿佐，是为股肱。股肱或亏，何痛如之？女弗闻而乐，
是不聪也。”又饮外嬖嬖叔曰：“女为君目，将司明也。服
以旌礼，礼以行事，事有其物，物有其容。今君之容非
其物也，而女不见，是不明也。”亦自饮也。曰：“味以行气，
气以实志，志以定言，言以出令。臣实司味，二御失官，
而君弗命，臣之罪也。”公说，彻酒。初，公欲废知氏而立
其外嬖，为《是悛》而止。秋，八月，使荀跞佐下军以说焉。